มีเพศสัมพันธ์กับแฟนวันที่ 3 มี.ค. แต่ถุงยางแตกแล้วแฟนหลั่งในไปแล้วเพราะไม่รู้ จากนั้นก็ไปซื้อยาคุมฉุกเฉินชนิดเม็ดเดียวมากินทันที (ประมาณครึ่งชั่วโมงหลังจากมีอะไรกันค่ะ) ซึ่งก่อนหน้านี้ประจำเดือนมาวันแรกวันที่ 24 ก.พ. หมดวันที่ 1 มี.ค. แบบนี้ทีโอกาสตั้งครรภ์สูงมั้ยคะ กังวลมากค่ะ
สวัสดีค่ะ การที่ถุงยางอนามัยแตกหรือฉีกขาด มีข้อบ่งชี้ต้องใช้ยาคุมฉุกเฉินตามไป โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องดังนั้นถ้าได้กินครึ่งชั่วโมงหลังมีเพศสัมพันธ์ กินครบตามข้างฉลากยาระบุ ยามีประสิทธิภาพได้สูงดังกล่าวไป โอกาสตั้งครรภ์ค่อนข้างน้อยหลังจากนี้ให้สังเกตรอบเดือน และยืนยันการตั้งครรภ์ให้แน่ชัดด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป